Proiect

**GUVERNUL REPUBLICII MOLDOVA**

**Hotărîre** nr.\_\_\_\_\_\_

din \_\_\_\_\_\_\_\_\_2018

Chişinău

**pentru modificarea Hotărîrii Guvernului**

**nr.1185 din 30 septembrie 2003**

Guvernul **HOTĂRĂŞTE:**

În Regulamentul cu privire la modul de introducere şi scoatere a bunurilor de pe teritoriul Moldovei de către persoanele fizice, aprobat prin Hotărîrea Guvernului nr.1185 din 30 septembrie 2003 (Monitorul Oficial al Republicii Moldova, 2003, nr.211-214, art.1234), cu modificările și completările ulterioare, se modifică după cum urmează:

1. La punctul 4, textul „(haine, încălțăminte, obiecte de parfumerie, cosmetică, igienă și medicamente, precum și produsele alimentare)” se substituie cu textul „ , conform lit.g) al art.2 din Lege,”.
2. Punctul 6 se expune în următoarea redacție:

„Serviciul Vamal autorizează introducerea pe teritoriul Republicii Moldova, în conformitate cu prevederile lit.c) alineatul (1) al art.5 din Lege, a bunurilor ce aparțin persoanelor fizice care s-au stabilit la loc de trai permanent în Republica Moldova, cu condiția prezentării următoarelor acte:

1. permis de ședere permanentă sau buletin de identitate pentru apatrizi sau confirmarea de repatriere;
2. alte acte necesare pentru plasarea mărfurilor în regim vamal de import.

Pentru a beneficia de prevederile lit.c) alineatul (1) al art.5 din Lege, introducerea pe teritoriul Republicii Moldova a bunurilor ce aparțin persoanelor fizice care s-au stabilit la loc de trai permanent în Republica Moldova trebuie să aibă loc în termen de 180 de zile din data eliberării permisului de ședere permanentă sau buletinului de identitate pentru apatrizi sau confirmării de repatriere. Termenul de 180 de zile este un termen de decădere.”.

1. La punctul 7 și 11 cuvintele „Departamentul Vamal” la orice formă gramaticală, se substituie cu cuvintele „Serviciul Vamal”, la forma gramaticală corespunzătoare.
2. Punctul 12 se exclude.
3. La punctul 15, cuvintele „Ministerul Tehnologiilor Informaționale și Comunicațiilor”, la orice formă gramaticală, se substituie cu cuvintele „Agenția Servicii Publice”, la forma gramaticală corespunzătoare, iar cuvintele „Departamentul Vamal” se substituie cu cuvintele „Serviciul Vamal”.

**PRIM-MINISTRU Pavel FILIP**

Contrasemnează:

Ministrul economiei și infrastructurii Chiril GABURICI

 Ministrul finanțelor Octavian ARMAȘU

Ministrul justiției